Në kuadër të Marrëveshjes KA1 bilaterale, është hapur thirrja për aplikime për bursa për mobilitete për studentët dhe stafin e Universitetit Politeknik të Tiranës, në Universitetin e Trentos, Itali, (Università degli Studi di Trento).

**Llojet e mobilitetit përfshijnë:**

* Shkëmbimin e studentëve për studime;
* Shkëmbimin e stafit për mësimdhënie dhe trajnim.

**Për studentët:**

**Nivelet e mobilitetit për studentët: Bachelor, Master**

Studentët duhet të jenë të regjistruar në Fakultetin e Teknologjisë së Informacionit dhe në Fakultetin e Inxhinierisë së Ndërtimit/Departamenti i Inxhinierisë së Mjedisit.

**Kohëzgjatja e bursave për studentët:** Semestri i parë i vitit akademik 2025 – 2026

**Numri total i studentëve:** 2

**Dokumentat e nevojshme për aplikim për studentët:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Italisht ose Anglisht);
* Dokumenti Learning Agreement\*\*.

\*Ofrohen kurset në gjuhën angleze dhe italiane, ku niveli minimal i kërkuar për gjuhën është B1. Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në University of Trento lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Shefi i Departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement”klikoni më poshtë:

Learning Agreement pdf

Për t’u njohur me kurset e lëndëve që ofron TRENTO, ju lutemi klikoni te:

[Selected Students page](https://www.unitn.it/en/international/coming-unitrento/exchange-student/selected-exchange-students" \t "_blank" \o "https://www.unitn.it/en/international/coming-unitrento/exchange-student/selected-exchange-students)

[Choose your courses](https://international.unitn.it/incoming/choose-your-courses" \t "_blank)

**Për stafin:**

**Lloji i mobilitetit përfshin: 1 S**taf akademik për mësimdhënie nga Fakulteti i Gjeologjisë dhe i Minierave dhe **3** staf administrativ për trajnim nga drejtoritë në UPT.

**Koha e mobilitetit**: Semestri i parë i vitit akademik 2025 – 2026

**Dokumentat e nevojshme për aplikim:**

* CV;
* Kopje e Pasaportës;
* Aprovim nga përgjegjësi i njësisë bazë/drejtoria dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility for Teaching/Training)\*\*.
* Letra konfirmuese nga universiteti pritës për planin e mësimdhënies/trajnimit gjatë periudhës së mobilitetit.

*\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\* *Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

***Afati për aplikim, pranë Drejtorisë së Komunikimit dhe Koordinimit në UPT: Deri më 5 maj 2025, ora 12.00.***

Për informacione shtesë në lidhje me procesin e aplikimit në UPT mund të kontaktoni në email: [rkodra@upt.al](mailto:rkodra@upt.al) dhe [abeqo@upt.al](mailto:abeqo@upt.al)